text: Video: Mød den rumænske pige, der fik nye arme
  14 juli 2014 kl. 14.24
  For 15 år siden kom en lille forskræmt pige til Danmark fra Rumænien. Hun er født uden arme, og i dag var hun tilbage for at få lavet de sidste justeringer på sine proteser.
  Dengang var Ana Maria Raducu bare 12 år. Hun er født uden arme. Og derfor kom hun her til landet fra Rumænien for at få to helt nye arme.
  Nu begynder det at lakke mod enden for støtten til Ana Maria.
  Men bagmanden på foreningen og støtten, Søren Skov, kan(eller vil) ikke slippe hende efter 22 års bekendtskab.
  - Jeg må indrømme, at vi må gøre noget nu. Ketill går snart på pension, og både jeg og alle de resterende bestyrelsesmedlemmer i foreningen er ved at være gamle. Så vi må prøve at finde et sted i Rumænien, hvor de kan vedligeholde hendes proteser.
  Hun er i dag 28 år og færdig på universitetet. Hun har fået arbejde i Rumænien, og har en lejlighed. Ana Maria har haft en kæreste - som hun smed ud på et tidspunkt. Så hun er sådan set godt ?af vejen? for danskerne.
  Foreningen har en konto til hende i Rumænien, men hun bruger meget sjældent kontoen.
  - Jeg tror hun sætter en ære i at kunne klare sig selv uden at bruge ?vores? penge?, siger Søren Skov
  TV SYD har fulgt den rumænske pige, som flere gange har været i Danmark for at få sine nye arme til at fungere. Vi var med under besøget hos bandagist Ketil Næsborg i Haderslev.
  
  Se indslaget
  
  